joelniklaus/EU_Wikipedias huggingface dataset:
Ντιριά

Η Ντιριά (ισπανικά: Diriá) είναι ένας από τους τέσσερις δήμους του Διαμερίσματος της Γρανάδας της Νικαράγουας. Πρωτεύουσα είναι η Ντιριά.

Πηγές
 Αγγλική Βικιπαίδεια

Ν
Ν
Ντιριόμο

Το Ντιριόμο (ισπανικά: Diriomo) είναι ένας από τους τέσσερις δήμους του Διαμερίσματος της Γρανάδας της Νικαράγουας. Πρωτεύουσα είναι το Ντιριόμο.

Η πόλη

Πηγές
 Αγγλική Βικιπαίδεια

Ν
Ν
Ακογιάπα

Η Ακογιάπα (ισπανικά: Acoyapa) είναι ένας από τους δέκα δήμους του Διαμερίσματος Τσοντάλες της Νικαράγουας. Πρωτεύουσα είναι η Ακογιάπα.

Η πόλη

Πηγές
 Αγγλική Βικιπαίδεια

Α
Α
Δημήτρης Χαντζόπουλος

Ο Δημήτρης Χαντζόπουλος, γεννημένος το 1956 στην Πάτρα, είναι Έλληνας σκιτσογράφος.

Σπούδασε Φυσική στο Πανεπιστήμιο Αθηνών, ενώ παρακολούθησε σπουδές πάνω στο κινούμενο σχέδιο στο Emily Carr University of Art + Design στο Βανκούβερ του Καναδά.

Εργάστηκε επί 20 χρόνια στην εφημερίδα «Τα Νέα» του Οργανισμού Λαμπράκη δημοσιεύοντας καυστικά σκίτσα για την πολιτική κυρίως επικαιρότητα. Κατά καιρούς σκίτσα του απασχόλησαν τον Τύπο, όταν εκφράστηκε δυσαρέσκεια εναντίον τους από πολιτικά πρόσωπα. Τον Απρίλιο του 2015 ήρθε σε διαφωνία με το διευθυντή της εφημερίδας, Δημήτρη Μητρόπουλο, με αποτέλεσμα η συνεργασία των δύο πλευρών να διακοπεί. Σήμερα ο σκιτσογράφος εργάζεται στην εφημερίδα «Η Καθημερινή».

Παραπομπές

Εξωτερικοί σύνδεσμοι 
 Δημήτρης Χαντζόπουλος, επίσημη ιστοσελίδα.

Έλληνες σκιτσογράφοι
Έλληνες γελοιογράφοι
Oi!

Το Oi! είναι ένα υποείδος του punk rock που προήρθε από το Ηνωμένο Βασίλειο στα τέλη του 1970. Η μουσική και η συναφής υποκουλτούρα του είχε ως στόχο να φέρει σε επαφή τους πανκς, τους σκίνχεντς, και άλλους νέους της εργατικής τάξης. Το Oi! έγινε αναγνωρισμένο είδος στα τέλη της δεκαετίας του 1970. Είναι επηρεασμένο από τους ήχους των πρώτων punk συγκροτημάτων, όπως οι Sex Pistols, οι Ramones, The Clash, και The Jam, με επιρροές από Βρετανικά ροκ συγκροτήματα της δεκαετίας του 60' όπως οι Small Faces και The Who, συνθήματα ποδοσφαίρου, παμπ ροκ συγκροτήματα όπως ο Dr Feelgood, Eddie and the Hot Rods και οι 101ers, και glam rock μπάντες όπως οι Slade κ.ά. 

Παρά το γεγονός ότι το ύφος του Oi! θεωρείται προσανατολισμένο κυρίως στους σκίνχεντς. Η κουλτούρα των σκινχεντς στο πρώιμο στάδιο ύπαρξης της, ήταν άρρηκτα συνδεδεμένη με την εργατική τάξη, την πολυφυλετικότητα και φυσικά την πανκ μουσική, παρά με την ''λευκή περηφάνια'', όπως αυτή εκφράστηκε στο δεύτερο στάδιο ''αναγέννησης'' της σκινχεντ κουλτούρας στα τέλη της δεκαετίας του 70. Τα πρώτα συγκροτήματα αυτού του είδους αποτελούνταν κυρίως από πανκ ρόκερς. Κάποιες από τις πρώτες Oi! μπάντες ήταν οι Sham 69 και οι Cock Sparrer. Η λέξη Oi! είναι παλιά βρετανική έκφραση που σημαίνει «γεια». Η επικρατούσα ιδεολογία του αρχικού Oi! κινήματος σχετιζόταν με την εξέργεση της εργατικής τάξης. Στη θεματολογία των στίχων περιλαμβάνονται η ανεργία, τα δικαιώματα των εργαζομένων, η παρενόχληση από την αστυνομία και άλλες αρχές, και η καταπίεση από την κυβέρνηση. Επιπλέον κάποια Oi! τραγούδια μιλούν για τη βία στους δρόμους, το ποδόσφαιρο, το σεξ και το αλκοόλ.

Παραπομπές

Εξωτερικοί σύνδεσμοι 
oioimusic.com Weekly updated site with interviews and reviews
Europe Punk- Music for social change, not profit.
Oi!—The Truth history of Oi! by Garry Bushell (archived)
Punk and Oi! in the UK includes interviews and news about Oi! bands
Oi! the Web Site includes information about the original Oi! compilation albums

Πανκ μουσική
Inventor of Evil

Inventor of Evil είναι ο τίτλος του ένατου στούντιο άλμπουμ του γερμανικού thrash metal συγκροτήματος Destruction, το οποίο κυκλοφόρησε στις 22 Αυγούστου του 2005 μέσω της δισκογραφικής εταιρείας "AFM".

Οι ηχογραφήσεις του δίσκου πραγματοποιήθηκαν στο "House of Music Studios" στην Γερμανία και το "Little Greek Studios" της Ελβετίας, ενώ η μίξη του έγινε στα "Abyss Studios" του Πέρλμπι της Σουηδίας.

Οι κριτικές για τον δίσκο υπήρξαν μέτριες προς θετικές, με το "Metal Storm" να το βαθμολογεί με 7,8 / 10, το "The Metal Observer" με 7 / 10, το "Bravewords" με 8,5 / 10, το "AllMusic" με 3,5 / 5 και το "Metal Archives" με 80 %.

Για την προώθηση του άλμπουμ γυρίστηκε βίντεο κλιπ για το κομμάτι "The Alliance of Hellhoundz", τραγούδι στο οποίο συμμετείχαν μια σειρά γνωστών χέβι μέταλ καλλιτεχνών όπως ο Μπιφ Μπάιφορντ, ο Πολ Ντι Άνο, κ.α..

Τραγούδια του δίσκου
 Όλα τα κομμάτια είναι συνθέσεις των Σίρμερ και Σίφρινγκερ.

Θέσεις τσαρτ
{|width="100%" align="center"|
|width="30%" valign="top"|
Inventor of Evil (άλμπουμ)

Επίσημη κυκλοφορία: 22 Αυγούστου 2005

Τα μέλη των Destruction
Οι μουσικοί οι οποίοι ηχογράφησαν το "Inventor of Evil" ήταν οι εξής:

 Μάρσελ Σίρμερ - μπάσο, φωνητικά
 Μάικ Σίφρινγκερ - κιθάρα
 Μαρκ Ρέιν - τύμπανα, φωνητικά

Γκεστ συμμετοχές
 Μπιφ Μπάιφορντ - φωνητικά
 Μεσάια Μάρκολιν - φωνητικά
 Ντόρο Πες - φωνητικά
 Πίβι Βάγκνερ - φωνητικά
 Μαρκ Οσεγκέδα - φωνητικά
 Shagrath - φωνητικά
 Πολ Ντι Άνο - φωνητικά
 Πίτερ Τέγκτρεν - φωνητικά
 Björn "Speed" Strid - φωνητικά
 Ίνγκα Πούλβερ - φωνητικά
 Αντρέ Γκρίντερ - φωνητικά
 Φράνκι Βίνκελμαν - φωνητικά
 Ούλε Ούλμαν - φωνητικά
 Άντι Μπρουκς - φωνητικά
 Reimo - φωνητικά
 Χάρι Γουίλκενς - κιθάρα
 Φέρντι Ντέρνμπεγκ - κιθάρα
 V.O. Pulver - κιθάρα

Παραπομπές

Πηγές
 Inventor of Evil - Destruction | Songs, Reviews, Credits | AllMusic
 Destruction - Inventor of Evil - Metal Storm
 Destruction - Inventor of Evil - Encyclopaedia Metallum: The Metal Archives

Δισκογραφία των Destruction
Άλμπουμ του 2005
Ιερός Καθεδρικός Ναός Αγίας Κυριακής Σερβίων

Ο Ιερός Ναός Αγίας Κυριακής Σερβίων είναι ο Πολιούχος Καθεδρικός Ναός της Πόλης των Σερβίων. 

Πρόκειται για τρίκλιτη βασιλική με υψηλό καμπαναριό και ξύλινο τέμλο.Το κέντρικό κλίτος περιλαμβάνει τοξοτό θόλο. Στη νότια πλευρά του νάρθηκα βρίσκεται παρεκκλήσιο του Αγίου Νικάνορα ενώ στη δυτική το αρχονταρίκι του ναού. Ο ναός στο εσωτερικό του είναι αγιογραφήμένος με σύγχρονες αγιογραφίες στους γυρω τοιχους, στις οροφές των κλιτών και στον θόλο.   

Κατασκευάστηκε το 1679 στη θέση μικρότερου ναού, για να χρησιμοποιηθεί ως καθεδρικός ναός σε αντικατάσταση της Βασιλικής του Αγίου Δημητρίου της Βυζαντινής Πόλης. Δίπλα του, στη δυτική πελυρά , κατασκευάστηκε το κτίριο του  Επισκοπείου και στα τέλη του 19αι σχολείο. 

Το ύψος της κατασκευή ήταν μεγάλο καθώς  περιβάλλονταν από ναρθηκα με πατάρι  ενώ  ο κυρίως ναός περιελάμβανε   γυναικωνίτη. Το υψηλό καμπαναριό κατασκευάστηκε το 1938.

Ο ναός καταστράφηκε ολοσχερώς τρεις φορές. Την πρωτη φορά απο πυρκαγιά το 1756, την δεύτερη φορά το 1878 κατά την επανάσταση του Ολύμπου από τουρκαρβανίτες και το 1943 απο τα ιταλικά στρατεύματα κατοχής.

Μέχρι σήμερα εξωραΐζεται συνεχώς.

Στην ενορία της Αγίας Κυριακής Σερβίων περιλαμβάνονται πολλά εξωκλήσια, όπως τα εξωκλήσια του Κάστρου, ο κοιμητηριακος ναός του Αγίου Νικολάου, η Αγία Βαρβάρα στη γέφυρα της λιμνης Πολυφύτου  και η Αγία Παρασκευή στη θέση Βρύσες. Περιλαβμάνονται ακόμη δύο σπληλαιοεκκλησιες, του Αγίου Γεωργίου του Κρεμαστού και το Άγιο Πνεύμα.

Ο Ναός Πανηγυρίζει στης 7 Ιουλίου ημέρα εορτής της Αγίας Κυριακής.

Νομός Κοζάνης
Χριστιανικοί ναοί στη Δυτική Μακεδονία
Πρωθυπουργός της Τσεχικής Δημοκρατίας

Ο Επικεφαλής της Κυβέρνησης της Τσεχικής Δημοκρατίας (τσεχικά: Předseda vlády České republiky), ευρύτερα γνωστός και ως Πρωθυπουργός, είναι ο πρόεδρος της Κυβέρνησης της Τσεχικής Δημοκρατίας. Ο πρωθυπουργός και η κυβέρνησή του, που αποτελείται από όλους τους υπουργούς και υφυπουργούς, είναι συλλογικά υπεύθυνοι για τις πολιτικές και τις ενέργειές τους έναντι της Βουλής των Αντιπροσώπων της Τσεχικής Δημοκρατίας. 

Ο πρωθυπουργός που, όπως αναφέρθηκε, διορίζεται από τον πρόεδρο της δημοκρατίας, έχει ως πρώτη προτεραιότητά του να δημιουργήσει μια κυβέρνηση, με το διορισμό των υπολοίπων υπουργών. Στο σύνολό της, η κυβέρνηση πρέπει να αποκτήσει μια ψήφο εμπιστοσύνης από τη Βουλή των Αντιπροσώπων.

Σύμφωνα με Σύνταγμα της Τσεχικής Δημοκρατίας, ο πρωθυπουργός οργανώνει τις δραστηριότητες της κυβέρνησης και προεδρεύει στις συνεδριάσεις της.

Εξουσίες και ρόλος
Από τη σύσταση της Τσεχικής Δημοκρατίας ως μια κοινοβουλευτική δημοκρατία, ο πρωθυπουργός και η κυβέρνησή του είναι υπεύθυνοι έναντι της Βουλής των Αντιπροσώπων, η οποία συμβολίζει την εκπροσώπηση των πολιτών στην εξουσία. Το σύνταγμα ορίζει ότι κάθε πρωθυπουργός, με την ανάληψη των καθηκόντων του, πρέπει να κερδίσει και να διατηρήσει την εμπιστοσύνη του κοινοβουλίου. Μόλις ο πρωθυπουργός χάσει την εμπιστοσύνη αναγκάζεται να παραιτηθεί και ο πρόεδρος της δημοκρατίας είναι υποχρεωμένος να επιλέξει ένα νέο πρωθυπουργό.

Ο πρωθυπουργός θώκος είναι το ισχυρότερο όργανο στο κράτος, δεδομένου ότι διοικεί και προεδρεύει στην κυβέρνηση.

Κατοικία
Η επίσημη κατοικία του πρωθυπουργού της Τσεχικής Δημοκρατίας είναι το Μέγαρο Κραμάρ (τσεχικά: Vila Kramářova). Η κατοικία βρίσκεται στην οδό Γκογκόλοβα 212/1 του Χραντκάνι στην Πράγα.

Το κτήριο κτίστηκε από το 1911 ως το 1914. Σχεδιάστηκε από το Βιεννέζο αρχιτέκτονα Φρίντριχ Όχμαν.

Παραπομπές

Πρωθυπουργοί της Τσεχίας
Μπέτυ Λιβανού

Η Μπέτυ Λιβανού (γεν. Δέσποινα Τράτα, Ακαδημία Πλάτωνος, 9 Ιανουαρίου 1951) είναι Ελληνίδα ηθοποιός.

Βιογραφία 
Σπούδασε υποκριτική στο Θέατρο Τέχνης Κάρολου Κουν. Έχει συμμετάσχει σε πολλές ελληνικές ταινίες, τηλεοπτικές σειρές και θεατρικές παραστάσεις. Το 2010 δημιούργησε τη θεατρική ομάδα Παιανίας-Γλυκών Νερών «Εν Λευκώ» με την οποία δίνει παραστάσεις, πολλές από τις οποίες είναι για φιλανθρωπικούς σκοπούς.

Προσωπική ζωή 
Παντρεύτηκε τον σκηνοθέτη Γιώργο Πανουσόπουλο και απέκτησε δύο κόρες, τη Δέσποινα και τη Μαργαρίτα Πανουσοπούλου. Σήμερα ζει και ασχολείται με το κτήμα της στην Παιανία.

Τηλεόραση

Διακρίσεις 
 Βραβείο Α' Γυναικείου Ρόλου Φεστιβάλ Ελληνικού Κινηματογράφου Θεσσαλονίκης 1979 (Ταξίδι του Μέλιτος)
 Κρατικό Βραβείο Α' Γυναικείου Ρόλου 1984 (Ξαφνικός Έρωτας)
 Κρατικό Βραβείο Β' Γυναικείου Ρόλου 1992 (Πεθαμένο Λικέρ)
 Βραβείο Β' Γυναικείου Ρόλου Φεστιβάλ Ελληνικού Κινηματογράφου Θεσσαλονίκης 1993 (Η Εποχή Των Δολοφόνων)

Παραπομπές 

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Γερουσία του Κοινοβουλίου της Τσεχικής Δημοκρατίας

Η Γερουσία του Κοινοβουλίου της Τσεχικής Δημοκρατίας (τσεχικά: Senát Parlamentu České republiky) είναι ο άνω θάλαμος του Κοινοβουλίου της Τσεχικής Δημοκρατίας. Η έδρα της Γερουσίας είναι το Παλάτι Βάλενσταϊν, εντός της Πράγας.

Δομή

Η Γερουσία έχει 81 μέλη, που εκλέγονται για εξαετή θητεία, μέσω ενός εκλογικού πλειοψηφικού συστήματος, το οποίο αντιπροσωπεύει τις εκλογικές περιφέρειες της χώρας. Ένας υποψήφιος για τη Γερουσία δεν απαιτείται να είναι μέλος κάποιου πολιτικού κόμματος (σε αντίθεση με την κάτω βουλή).

Η Γερουσία έχει ένα πρόεδρο και τέσσερις αντιπροέδρους. Τα μέλη της συμμετέχουν σε ειδικές και μη επιτροπές.

Η καγκελαρία της γερουσίας έχει δημιουργηθεί για να παρέχει επαγγελματικές, οργανωτικές και τεχνικές υπηρεσίες. Η γερουσία καταλαμβάνει διάφορα ιστορικά μέγαρα στο κέντρο της Πράγας, εντός του προαστίου Μάλα Στράνα. Το 2005 ο προϋπολογισμός του ήταν 561,2 τσεχικές κορώνες.

Εξουσίες
Η γερουσία μπορεί να καθυστερήσει έναν προτεινόμενο νόμο που ψηφίστηκε από τη Βουλή των Αντιπροσώπων της Τσεχικής Δημοκρατίας, αν και το βέτο του μπορεί να αγνοηθεί όταν στη Βουλή υπάρχει απόλυτη πλειοψηφία (δηλαδή τουλάχιστον 101 από τα 200 μέλη) σε μια επαναλαμβανόμενη ψηφοφορία. Η γερουσία, εντούτοις, δεν μπορεί να αγνοηθεί όταν ψηφίζει συνταγματικούς νόμους και διεθνείς συνθήκες.

Επιπλέον, η γερουσία αποφασίζει σχετικά με το διορισμό των δικαστών στο Συνταγματικό Δικαστήριο της Τσεχικής Δημοκρατίας, έχοντας το δικαίωμα να εμποδίσει υποψηφίους, και μπορεί να προτείνει νέους νόμους. Ωστόσο, η γερουσία δεν μπορεί να ψηφίσει τον προϋπολογισμό της χώρας και να προβεί σε πρόταση μομφής εναντίον της κυβέρνησης, σε αντίθεση με τη Βουλή των Αντιπροσώπων.

Ο πρόεδρος της γερουσίας είναι ο δεύτερος ισχυρότερος αξιωματούχος στην Τσεχία, για εθιμοτυπικούς κυρίως λόγους, μετά από τον πρόεδρο της δημοκρατίας. Στην πράξη, όμως, η εξουσία του είναι ελάχιστη.

Ιστορικά στοιχεία
Η γερουσία ιδρύθηκε με το συνταγματικό νόμο του τσεχικού εθνικού συμβουλίου (ČNR), στις 16 Δεκεμβρίου 1992. Ο κύριος λόγος για τη δημιουργία της ήταν η ανάγκη να εξευρεθεί ένα μέρος για τα μέλη της ομοσπονδιακής συνέλευσης, που απολύθηκαν κατά την διάλυση της Τσεχοσλοβακίας. Άλλοι λόγοι που δόθηκαν ήταν ο προσδιορισμός της θέσης της γερουσίας ως ένα ασφαλές όργανο επιδιόρθωσης νόμων της κάτω αίθουσας και ως εργαλείο εξισορρόπησης της εξουσίας, ενάντια στην κυριαρχία ενός μονοκομματικού κράτους.

Λόγω της αντιπολίτευσης από τη Δημοκρατική Συμμαχία Πολιτών και από τους πολιτικούς που φοβόντουσαν την αραίωση της κρατικής εξουσίας, η γερουσία δεν συστάθηκε τα πρώτα χρόνια μετά την ανεξαρτησία. Οι πρώτες εκλογές για τη γερουσία πραγματοποιήθηκαν το 1996, με τη συμμετοχή των ψηφοφόρων να φτάνει περίπου στο 35%.

Παραπομπές

Πολιτική της Τσεχίας
Τζαμάλα

Η Σουσάνα Τζαμαλαντίνοβα (Κριμαϊκά ταταρικά: Susana Camaladinova, ουκρανικά: Суса́на Алі́мівна Джамаладі́нова, 27 Αυγούστου 1983) είναι Ουκρανή τραγουδίστρια, ηθοποιός και συνθέτης. Είναι γνωστή για τους περισσότερους ως Τζαμάλα. Ήταν η εκπρόσωπος της Ουκρανίας στον διαγωνισμό τραγουδιού της Eurovision το 2016 με το τραγούδι '1944', το οποίο νίκησε ανάμεσα σε 26 χώρες στον μεγάλο τελικό.

Ζωή και καριέρα 
Η  Τζαμάλα γεννήθηκε στο Ος της Κιργιζίας από Τάταρο πατέρα και Αρμένισα μητέρα. Οι πρόγονοι της είναι από το Ναγκόρνο-Καραμπάχ και η ίδια ισχυρίζεται πως είχε συγγένεια διαμέσου της προ-γιαγιάς της με τον συνθέτη Αράμ Χατσατουριάν.  Μερικοί από τους προγόνους της διώχθηκαν βίαια από την Κριμαία στην Ασία υπό τον Ιωσήφ Στάλιν κατά την διάρκεια του Β΄ παγκοσμίου πολέμου, αν και οι πρόγονοι της ήταν με το μέρος των Σοβιετικών. Κατά την διάρκεια αυτής της απέλασης, μια από τις γιαγιάδες της πέθανε μέσα σε ένα φορτηγό-φορτίο και την πέταξαν έξω σαν σκουπίδι. Μετά την ανεξαρτησία της Ουκρανίας, η οικογένειά της επέστρεψε πάλι στην Ουκρανία. Η  Τζαμάλα υπήρξε λάτρης της μουσικής από μικρή ηλικία. Έκανε την πρώτη επαγγελματική ηχογράφηση της στην ηλικία των εννέα, τραγουδώντας 12 λαϊκά παιδικά τραγούδια Τατάρων της Κριμαίας. Στην συνέχεια μπήκε στο μουσικό κολέγιο της Συμφερόπολης και αργότερα αποφοίτησε από την Εθνική μουσική ακαδημία της Ουκρανίας, ως τραγουδίστρια της όπερας, αλλά προτίμησε να κάνει καριέρα στην Ποπ μουσική.

Eurovision 2011 
Στις αρχές του 2011 πήρε μέρος στην ουκρανική εθνική επιλογή για να αντιπροσωπεύσει την χώρα της με το τραγούδι 'Smile', στα ελληνικά χαμογέλα. Το τραγούδι ήταν το αγαπημένο του κοινού, αλλά στον εθνικό τελικό έφτασε στην 3η θέση, ανάμεσα σε 19 συμμετοχές.

Eurovision 2016 

Η  Τζαμάλα στη δεύτερή της απόπειρα να αντιπροσωπεύσει την Ουκρανία στον διαγωνισμό στέφθηκε με απόλυτη επιτυχία. Το τραγούδι της 1944 αναφέρεται στην απέλαση των Τατάρων της Κριμαίας και κυρίως για την ιστορία της γιαγιάς της που έχασε την κόρη της στην διαδρομή τους προς την κεντρική Ασία. Η  Τζαμάλα έγραψε το τραγούδι της το 2014. Στον 2ο ημιτελικό  όπου εμφανίστηκε πήρε την πρόκριση για τον μεγάλο τελικό στην 21η θέση, καταφέροντας να συγκινήσει το κοινό και τις επιτροπές βγάζοντας της 2η, αλλά με το νέο σύστημα ψηφοφορίας βγήκε στην πρώτη θέση με 534, αφήνοντας πίσω της την Αυστραλία με 511 βαθμούς και την Ρωσία με 491 βαθμούς. Το τραγούδι της Τζαμάλα και οι στίχοι του τραγουδιού προκάλεσαν ηχηρές αντιδράσεις από την ρωσική πλευρά, υποστηρίζοντας ότι αναφέρεται στα γεγονότα της Κριμαίας. Κάποιοι θεωρούν ότι η Ρωσία δεν θα συμμετάσχει στον διαγωνισμό στην Ουκρανία ως μποϊκοτάζ. Τέλος, ο Ρώσος πολιτικός, Φράντς Κλίντσεβιτς, δήλωσε "η πολιτική νίκησε την τέχνη".

Έπειτα από τη νίκη της, τιμήθηκε με τον τίτλο Καλλιτέχνης του Λαού της Ουκρανίας από τον πρόεδρο Ποροσένκο.

Δισκογραφία

Studio albums

Extended plays

Live albums

Singles

Φιλμογραφία

Παραπομπές 

Ουκρανές τραγουδίστριες
Συμμετέχοντες στη Eurovision
Κριμαίοι Τάταροι
Νικητές Διαγωνισμού Τραγουδιού Eurovision
Παλάτι του Κρομέριτς

Το Παλάτι του Κρομέριτς (τσέχικα: Zámek Kroměříž) είναι η κύρια κατοικία των αρχιεπισκόπων του Όλομουτς από το 1777 και βρίσκεται στο Κρομέριτς της Τσεχικής Δημοκρατίας.

Ιστορία

Η πρώτη κατοικία στην περιοχή ιδρύθηκε από τον επίσκοπο Στάνισλας Τούρζο, το 1497. Το κτίριο χτίστηκε σε ύστερο γοτθικό ρυθμό, με μια μικρή ποσότητα αναγεννησιακής λεπτομέρειας. Κατά τη διάρκεια του τριακονταετή πολέμου, το οίκημα λεηλατήθηκε από τον σουηδικό στρατό (1643).

Το 1664, ένας επίσκοπος από την ισχυρή οικογένεια του Λιχτενστάιν επιφόρτισε τον αρχιτέκτονα Φιλιμπέρτο Λουτσέζε με το έργο της ανακαίνισης του παλατιού σε αρχιτεκτονικό ρυθμό μπαρόκ. Το σημαντικότερο μνημείο των έργων του Λουτσέζε στο Κρομέριτς ήταν ο «Κήπος Αναψυχής», μπροστά από το παλάτι. Μετά το θάνατο του Λουτσέζε, το 1666, ο Τζιοβάνι Πιέτρο Τενκάλα ολοκλήρωσε τις εργασίες στον κύριο κήπο και ξανάχτισε το παλάτι σε ρυθμό που θύμιζε τη σχολή του Τορίνο.

Μετά τις σημαντικές ζημιές που υπέστη το παλάτι από μια μεγάλη πυρκαγιά, το Μάρτιο του 1752, ο επίσκοπος Μαξιμιλιανός Ράιχσγκραφ φον Χάμιλτον ανέθεσε σε δύο κορυφαίους αυτοκρατορικούς καλλιτέχνες, τον Φραντς Άντον Μάουλμπερτς και τον Γιόζεφ Στερν, το έργο της διακόσμησης των αιθουσών του παλατιού με τα έργα τους. Εκτός από τις ζωγραφιές τους, το παλάτι εξακολουθεί να στεγάζει μια συλλογή έργων τέχνης, που γενικά θεωρείται η δεύτερη καλύτερη μετά την Εθνική Πινακοθήκη της Πράγας. Το μεγαλύτερο μέρος της συλλογής αποκτήθηκε από τον επίσκοπο Κάρελ στην Κολωνία, το 1673. Το παλάτι περιέχει, επίσης, ένα εξαιρετικό μουσικό αρχείο και βιβλιοθήκη 33.000 τόμων.

Αρχιτεκτονική 
Η ΟΥΝΕΣΚΟ έχει περιλάβει το παλάτι και τον κήπο του, μεταξύ των μνημείων παγκόσμιας πολιτιστικής κληρονομιάς. Όπως εξηγούσε ο φάκελος της υποψηφιότητας του μνημείου, «το κάστρο είναι ένα καλό, αλλά όχι εξαιρετικό παράδειγμα ενός τύπου αριστοκρατικής ή πριγκιπικής κατοικίας, που έχει επιζήσει ευρύτατα στην Ευρώπη. Ο Κήπος Αναψυχής, αντίθετα, είναι ένα πολύ σπάνιο και σε μεγάλο βαθμό ανέπαφο παράδειγμα κήπου σε μπαρόκ ρυθμό». Εκτός από τον κύριον κήπο, υπάρχει επίσης ένας λιγότερο γνωστός αγγλικός κήπος του δέκατου ένατου αιώνα, ο οποίος υπέστη ζημιές κατά τη διάρκεια των πλημμυρών του 1997.

Οι εσωτερικοί χώροι του παλατιού χρησιμοποιήθηκαν εκτενώς από τον Μίλος Φόρμαν ως σταθμός για το Αυτοκρατορικό Παλάτι Χόφμπουργκ της Βιέννης, κατά τη διάρκεια των γυρισμάτων της ταινίας Αμαντέους (1984). Η κύρια αίθουσα ακροάσεων χρησιμοποιήθηκε, επίσης, στην ταινία Αθάνατη Αγαπημένη του 1994, στη σκηνή κοντσέρτου για πιάνο.

Παραπομπές

Εξωτερικοί σύνδεσμοι

Φωτογραφίες του παλατιού
εικονικό ταξίδι στο Κρομέριτς
ανεπίσημες σελίδες του Κρομέριτς

Κάστρα στην Τσεχία
Κρομεριτς
Άλμπα Βερολίνου

Η Άλμπα Βερολίνου (γερμανικά: Alba Berlin) είναι γερμανική επαγγελματική ομάδα καλαθοσφαίρισης. Ιδρύθηκε το 1991 και αποτελεί τον ποιο δημοφιλή σύλλογο καλαθοσφαίρισης στη Γερμανία. Εδρεύει στο Βερολίνο και διεξάγει τους εντός έδρας αγώνες της στην Mercedes-Benz Arena, χωρητικότητας 14.500 θεατών.

Με δέκα Πρωταθλήματα, έντεκα Κύπελλα και τρία Σούπερ Καπ Γερμανίας, καθώς και το Κύπελλο Κόρατς το 1995, η Άλμπα Βερολίνου θεωρείται η πιο επιτυχημένη γερμανική ομάδα καλαθοσφαίρισης, τόσο στο εσωτερικό όσο και διεθνώς. Με μέσο όρο προσέλευσης περισσότερους από 10.000 οπαδούς ανά παιχνίδι σε κάθε αγωνιστική περίοδο, είναι επίσης ένας από τους πιο δημοφιλής συλλόγους καλαθοσφαίρισης στην Ευρώπη. Το 2013, η Άλμπα παρουσιάστηκε στη σειρά ντοκιμαντέρ του ESPN, Basketball Capitals. Το 2014, ο σύλλογος αποτέλεσε την πρώτη γερμανική ομάδα καλαθοσφαίρισης που κατάφερε να νικήσει μία από τις πρωταθλήτριες του NBA, τους Σαν Αντόνιο Σπερς. Τη σεζόν 2019-20, αγωνίστηκε στην Ευρωλίγκα, ενώ στην Γερμανία αναδείχτηκε πρωταθλήτρια και κυπελλούχος κάνοντας το νταμπλ. Το 2021, κατέκτησε το δέκατο Πρωτάθλημα Γερμανίας στην ιστορία της. Το 2022, κατέκτησε το νταμπλ στην Γερμανία, κερδίζοντας το Πρωτάθλημα κόντρα στην Μπάγερν Μονάχου και το Κύπελλο κόντρα στην Κράιλσχαϊμ.

Παίχτες

Αποσυρθέντες αριθμοί

Τρέχουσα σύνθεση

Διάγραμμα ομάδας

Προπονητικό επιτελείο

Επιτυχίες

Εγχώριες διοργανώσεις 
Πρωταθλήματα Γερμανίας
 Πρωταθλήτρια (11):1996-97, 1997–98, 1998–99, 1999-00, 2000–01, 2001–02, 2002–03, 2007–08, 2019–20, 2020–21, 2021–22
Κύπελλο Γερμανίας
 Κυπελλούχος (11): 1996-97, 1998–99, 2001–02, 2002–03, 2005–06, 2008–09, 2012–13, 2013–4, 2015–16, 2019–20, 2021–22
Σούπερ Καπ Γερμανίας
 Νικήτρια (3): 2008, 2013, 2014

Ευρωπαϊκές διοργανώσεις 
Κύπελλο Κόρατς
 Νικήτρια (1): 1994-95
Γιούροκαπ
 Φιναλίστ (1): 2009-10

Αγώνες με ομάδες του NBA

Λογότυπο 
Το λογότυπο της ομάδας έχει εξελιχθεί με το πέρασμα του χρόνου.

Παραπομπές

Εξωτερικοί σύνδεσμοι 
 

Γερμανικοί σύλλογοι καλαθοσφαίρισης
Ιδρύσεις ομάδων καλαθοσφαίρισης το 1991
Κτίριο που χορεύει

Το Κτίριο που Χορεύει (τσεχικά: Tančící dům), γνωστό και ως Φρεντ και Τζίντζερ, είναι κτίριο γραφείων στη Πράγα, Τσεχία. Σχεδιάστηκε από τον Τσεχοκροάτη αρχιτέκτονα Βλάντο Μίλουνιτς σε συνεργασία με τον Αμερικανό αρχιτέκτονα Φρανκ Γκέρι σε ένα άδειο οικόπεδο δίπλα στον ποταμός Μολδάβα. Το κτίριο σχεδιάστηκε το 1992 και ολοκληρώθηκε το 1996. Ο μη-παραδοσιακός σχεδιασμός με τις καμπύλες γραμμές ήταν αμφιλεγόμενος την εποχή κατασκευής, καθώς το κτίριο βρίσκεται ανάμεσα σε μπαρόκ, γοτθικά και αρ νουβώ κτίρια για τα οποία είναι γνωστή η Πράγα. Κοντά στο κτίριο έμενε ο τότε πρόεδρος της Τσεχίας Βάτσλαβ Χάβελ.

Ο Γκέρι αρχικά ονόμασε το κτίριο Φρεντ και Τζίντζερ, από τους διάσημους χορευτές Φρεντ Αστέρ και Τζίντζερ Ρότζερς, μιας και το κτίριο θυμίζει ένα ζευγάρι χορευτών. Όμως αυτό το παρατσούκλι δε χρησιμοποιείται συχνά, ενώ ακόμη και ο ίδιος ο Γκέρι αποδοκίμασε την ιδέα του, λέγοντας ότι φοβόταν να εισάγει αμερικανικό χολιγουντιανό κιτς στην Πράγα. Τη γυναίκα συμβολίζει ο γυάλινος πύργος ενώ τον άντρα αναπαριστά ο πύργος από σκυρόδεμα. Στην κορυφή του βρίσκεται μεταλλική κατασκευή με σχήμα φωλιάς γνωστή ως Μέδουσα. Ο γυάλινος πύργος λεπταίνει στη μεσότητά του, ώστε να μοιάζει με μέση γυναίκας και στηρίζεται σε κολώνες από σκυρόδεμα.

Στη θέση του κτιρίου αρχικά βρισκόταν μια νεο-αναγεννησιακή οικία που είχε χτιστεί στα τέλη του 19ου αιώνα αλλά καταστράφηκε κατά τη διάρκεια των συμμαχικών βομβαρδισμών της Πράγας το 1945. Ο χώρος καθαρίστηκε το 1960. Ο Βάτσλαβ Χάβελ ήταν συνιδιοκτήτης του διπλανού κτιρίου, όπου ζούσε μέχρι τη δεκαετία του 1990. Αρχικά ζήτησε αρχιτεκτονική μελέτη από τον Βλάντο Μίλουνιτς για μια πινακοθήκη και αργότερα η ολλανδική ασφαλιστική εταιρία Nationale-Nederlanden (σήμερα ING) συμφώνησε να χρηματοδοτήσει την κατασκευή, ύστερα από παράκληση του αντιπροσώπου της εταιρείας στην Πράγα, αλλά είχε ως στόχο τη δημιουργία ενός κτιρίου γραφείων. Επίσης ζήτησε τη συνεργασία του Μίλουνιτς με κάποιο διεθνούς φήμης αρχιτέκτονα. Ο Μίλουνιτς απευθύνθηκε αρχικά στον Ζαν Νουβέλ, ο οποίος απέρριψε την πρόταση λόγω της περιορισμένης έκτασης του χώρου. Στη συνέχεια απευθύνθηκε στον Φρανκ Γκέρι, ο οποίος αποδέχθηκε την πρόκληση το 1992. Εξαιτίας της εξαιρετικής οικονομικής κατάστασης της IGN εκείνη την εποχή, ο προϋπολογισμός ήταν σχεδόν απεριόριστος.

Το εννιαόροφο κτίριο που χορεύει στεγάζει κυρίως γραφεία και στην κορυφή του βρίσκεται πολυτελές εστιατόριο. Τους εσωτερικούς χώρους του κτιρίου σχεδίασε εν μέρει η Τσέχα αρχιτέκτονας Έβα Γιρίκνα.

Παραπομπές 

Πράγα
Κτίρια και κατασκευές στην Τσεχία
Ουμβέρτος Β΄ της Σαβοΐας

Ο Ουμβέρτος Β΄ της Σαβοΐας ή Ουμβέρτος ο Παχύς (Humbert II de Savoie, 1065 - 14 Οκτωβρίου 1103)  κόμης της Σαβοΐας (1080 - 1103), ήταν γιος του Αμεδαίου Β' της Σαβοΐας και της Ιωάννας, κόρης του Γκερόλντ κόμη της Γενεύης.

Βιογραφία

Ο πατέρας του απεβίωσε (1080) αλλά το 1082 αναφέρεται κόμης της Σαβοΐας κάποιος Όθων Β', ίσως ο πατέρας του Αμεδαίος Β' να είχε μεγαλύτερο γιο με το όνομα αυτό αλλά δεν επαληθεύεται από άλλες πηγές. Έτσι θεωρούμε ότι τον διαδέχθηκε ο Ουμβέρτος Β'.

Η σύζυγός του Γκιζέλα από τον Οίκο της Ιβρέας ήταν αδελφή του πάπα Κάλλιστου Β'.

Οικογένεια

Με την σύζυγο του Γκιζέλα των Ιβρέα, κόρη του Γουλιέλμου Α΄ κόμη της Βουργουνδίας, απέκτησε:
 Αμεδαίος Γ΄ 1095-1148, κόμης της Σαβοΐας.
 Γουλιέλμος, επίσκοπος της Λιέγης 
 Αδελαΐδα 1092-1154, παντρεύτηκε πρώτα τον Λουδοβίκο ΣΤ΄ της Γαλλίας και μετά τον Ματθαίο Α΄ κύριο του Μονμορανσύ.
 Αγνή απεβ. 1217, παντρεύτηκε τον Αρσιμπάλντ ΣΤ΄ κύριο του Μπουρμπόν.
 Ουμβέρτος.
 Ρέγκιναλτ/Ρεζινάλ.
 Γκυ, ηγούμενος του Ναμύρ.

Πρόγονοι

Παραπομπές

Πηγές
 C.W. Previte-Orton, The Early History of the House of Savoy, (Cambridge University Press, 1912), 276-277.

Οίκος της Σαβοΐας
Γιάννης Αντωνόπουλος

Ο Γιάννης Αντωνόπουλος (John Antόno) είναι Έλληνας σκιτσογράφος και δημιουργός κόμικς. Γεννήθηκε το 1985 στο Μαρούσι και σπούδασε σκίτσο στη σχολή Ορνεράκη. Επίσης, έχει αποφοιτήσει από το τμήμα Ιστορίας και Αρχαιολογίας του Πανεπιστημίου Αθηνών και έχει κάνει μεταπτυχιακές σπουδές στο τμήμα Πολιτικής Επιστήμης και Ιστορίας του Παντείου Πανεπιστημίου.

Οι γελοιογραφίες του έχουν κατά κύριο λόγο πολιτικό χαρακτήρα και πολλές από αυτές δημοσιεύονται στην εφημερίδα Δρόμος της Αριστεράς. Συνεργάζεται με το ένθετο Καρέ-Καρέ της Εφημερίδας των Συντακτών, ενώ κάθε εβδομάδα δημοσιεύει τη σειρά κόμικς Homo Skepticus στον ιστότοπο Socomic.gr. Τα τελευταία χρόνια εργάζεται ως δάσκαλος Σκίτσου-Comics για παιδιά και εφήβους. Επιπλέον, έχει ασχοληθεί με τις παιδικές εικονογραφήσεις και με την αγιογραφία. Είναι μέλος της Λέσχης Ελλήνων Γελοιογράφων και στα σκίτσα του υπογράφει ως John Antόno.Είναι γιος του αγιογράφου Δημήτριου Σ. Αντωνόπουλου (1954-2001).

Κόμικς
2012 Το τεράστιο Εγώ του κύριου Μο
2015 Τα Κωλοκύθια
2016 Όχι άλλο σώσιμο

Παραπομπές

Εξωτερικοί σύνδεσμοι
Προσωπικό ιστολόγιο
Ιστορικό πρότζεκτ για τα καρτούν του Β' Παγκόσμιου Πολέμου του Γ. Αντωνόπουλου

Έλληνες γελοιογράφοι
Έλληνες δημιουργοί κόμικς
Φανή Κουσιπέτκου

Η Φανή Κουσιπέτκου είναι Ελληνίδα προπονήτρια ρυθμικής γυμναστικής, χορογράφος, ορειβάτης, εκπαιδεύτρια αναρρίχησης βράχου και αθλήτρια της αγωνιστικής αναρρίχησης.

Έχει αθληθεί στον ΕΟΣ Ηρακλείου και στον ΣΕΟ Φλώρινας. Είναι από τη Φλώρινα (με καταγωγή από την Ιτέα) και είναι καθηγήτρια φυσικής αγωγής. Ασχολείται με την αναρρίχηση από το 1996 με πολλές συμμετοχές σε διεθνείς αποστολές της Ελλάδας, μεταξύ των οποίων και αρκετές με μεγάλο βαθμό δυσκολίας. Το 2007 συμμετείχε στην ελληνική ομοσπονδιακή αποστολή στην οροσειρά Boni Zum των Πακιστανικών Ιμαλαίων για την κατάκτηση ανεξερεύνητων και αχαρτογράφητων κορυφών. (http://www.anevenontas.gr/issues/50/files/assets/basic-html/page86.html )Το 2016 εκπροσωπώντας την Ελλάδα, κλήθηκε μετά από αξιολόγηση να συμμετάσχει στην Παγκόσμια αναρριχητική συνάντηση γυναικών αναρριχητριών στη βόρεια Ουαλία που διοργανώνει το Βρετανικό Ορειβατικό Συμβούλιο (BMC), μέλος της Παγκόσμιας Ομοσπονδίας Αναρρίχησης και Ορειβασίας (UIAA), όπου λαμβάνουν μέρος 20 γυναίκες αναρριχήτριες απ' όλο τον κόσμο.

Παραπομπές 

Έλληνες χορογράφοι
Έλληνες αθλητές της αναρρίχησης
Έλληνες ορειβάτες
Έλληνες εκπαιδευτικοί
Έλληνες γυμναστές
Ελληνίδες αθλήτριες της ρυθμικής γυμναστικής
Σεμπάστιαν Σταν

Ο Σεμπάστιαν Σταν (Sebastian Stan, γέννηση: 13 Αυγούστου, 1982) είναι Αμερικανός ηθοποιός ρουμανικής καταγωγής, ο οποίος έγινε ευρέως γνωστός ως Bucky Barnes στο Κινηματογραφικό Σύμπαν της Marvel. Το 2010, επίσης, εμφανίστηκε και στο Μαύρος Κύκνος. Στην τηλεόραση έχει εμφανιστεί στις σειρές Gossip Girl ως Carter Baizen, Kings ως πρίγκιπας Jack Benjamin, Once Upon a Time ως Jefferson, και στη μίνι σειρά Political Animals. Ο ρόλος του στην τελευταία σειρά του χάρισε μία υποψηφιότητα για βραβείο στο Critics' Choice Television.

Παραπομπές

Εξωτερικοί σύνδεσμοι 
 
 

Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Μπομπ Κώστας

Ο Μπομπ Κώστας (αγγλικά: Bob Costas, πλήρες όνομα Robert Quinlan Costas, 22 Μαρτίου 1952) είναι Αμερικανός ελληνικής και ιρλανδικής καταγωγής αθλητικός δημοσιογράφος και εκφωνητής αγώνων για το αμερικανικό τηλεοπτικό κανάλι NBC Sports από τη δεκαετία του 1980 και θεωρείται ο κορυφαίος εκφωνητής αθλητικών γεγονότων στις ΗΠΑ.

Ζωή 
Γεννήθηκε στη Νέα Υόρκη το 1952, ενώ ο πατέρας του ήταν ο Ιωάννης Κώστας μετανάστης από τη Χίο, και η μητέρα του η Τζέιν Μακίλαν από την Ιρλανδία. Ξεκίνησε την ενασχόληση με την αθλητική δημοσιογραφία το 1974, και έχει περιγράψει πλήθος αγώνων μπέιζμπολ, μπάσκετ, χόκεϋ επί πάγου, πυγμαχίας, και αμερικανικού ποδοσφαίρου. Υπήρξε ο κύριος εκφωνητής του NBC για 9 ολυμπιακές διοργανώσεις ξεκινώντας από αυτή του 1992 στη Βαρκελώνη, ενώ έως τα μέσα του 2016 για το έργο του έχει τιμηθεί με 26 βραβεία Έμμυ και 8 βραβεία του αμερικανικού συνδέσμου αθλητικών εκφωνητών.

Παραπομπές

Εξωτερικοί σύνδεσμοι 
 
 Συνέντευξη στο Αμερικανικό Αρχείο Τηλεόρασης

Αμερικανοί δημοσιογράφοι
Ελληνοαμερικανοί
Τσάντγουικ Μπόουσμαν

Ο Τσάντγουικ Μπόουσμαν (Chadwick Aaron Boseman, 29 Νοεμβρίου 1976 - 28 Αυγούστου 2020) ήταν Αμερικανός ηθοποιός. Περισσότερο γνωστός ήταν για τον ρόλο του ως Τζάκι Ρόμπινσον, στο 42 (2013), ως Τζέιμς Μπράουν στο Get on Up (2014) αλλά και στο Captain America: Civil War (2016), ως Black Panther. Ωστόσο, είχε εμφανιστεί και στην τηλεόραση, σε τηλεοπτικές σειρές όπως οι Lincoln Heights και Persons Unknown.

Απέκτησε διεθνή φήμη για τον ρόλο του υπερήρωα Black Panther () στο Κινηματογραφικό Σύμπαν της Marvel από το 2016 έως το 2019. Εμφανίστηκε σε τέσσερις ταινίες του Σύμπαντος της Marvel, συμπεριλαμβανομένης μιας επώνυμης ταινίας του 2018 που του απέφερε ένα βραβείο εικόνας NAACP (National Association for the Advancement of Colored People - Εθνική Ένωση για την Πρόοδο των Έγχρωμων Ανθρώπων) για την Εξαιρετική του Ηθοποιία σε μια Κινηματογραφική Ταινία () και ένα Βραβείο Συντεχνίας Ηθοποιών Οθόνης για την Εξαιρετική του Απόδοση ως Ηθοποιός Ταινίας (). Ως ο πρώτος μαύρος ηθοποιός που πρωτοστάτησε σε μια ταινία του Σύμπαντος της Μarvel, ο Μπόουσμαν συμπεριελήφθη στο Time 100 (ετήσια λίστα των 100 πιο επιδραστικών ανθρώπων στον κόσμο) του 2018. Η τελευταία του ταινία, το Η Θρυλική Μα Ρέινι, έχει προγραμματιστεί να κυκλοφορήσει μετά το θάνατο του

Το 2016 διαγνώστηκε με καρκίνο του παχέος εντέρου. Κράτησε την κατάστασή του ιδιωτική, συνεχίζοντας να εργάζεται ενώ λάμβανε θεραπεία. Πέθανε στις 28 Αυγούστου 2020, από επιπλοκές που σχετίζονται με την ασθένεια, στην ηλικία των 44 ετών χωρίς ωστόσο να έχει συντάξει την διαθήκη του, με την περιουσία του πλέον να διέπεται από τις αρχές της Καλιφόρνια.

Παραπομπές

Εξωτερικοί σύνδεσμοι 

 
 

Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Ελίζαμπεθ Όλσεν

Η Ελίζαμπεθ Τσέις  Όλσεν (Elizabeth Chase "Lizzie" Olsen, 16 Φεβρουαρίου 1989) είναι Αμερικανίδα ηθοποιός. Περισσότερο γνωστή είναι για τους ρόλους της στις ταινίες: "Martha Marcy May Marlene" (2011), "Silent House" (2011), "Liberal Arts" (2012), "Oldboy" (2013), "Very Good Girls" (2013) ,Godzilla" (2014),     "Captain America 2: Ο Στρατιώτης του Χειμώνα " (2014), "Εκδικητές: Η Εποχή του Ultron" (2015), "I Saw The Light" (2015), "Captain America: Εμφύλιος Πόλεμος" (2016), "Wind River" (2017), "Kodachrome" (2017) "Εκδικητές: Ο Πόλεμος της Αιωνιότητας" (2018), "Sorry for your loss" (2018-2019), "Εκδικητές: Η Τελευταία Πράξη" (2019) ,"Wandavision" (2021) και "Doctor Strange: In the Multiverse of Madness" (2022). Για το ρόλο της στην ταινία Martha Marcy May Marlene απέσπασε πολύ καλές κριτικές και ήταν υποψήφια για βραβείο Καλύτερης Ηθοποιού  από τα Ανεξάρτητα Βραβεία Σπίριτ. Το 2021, η σειρά Wandavision απέσπασε παρά πολύ καλές κριτικές, κάνοντάς τη μια από τις "καλύτερες σειρές του 2021", χαρίζοντας της πολλά βραβεία  και  έλαβε 23 υποψηφιότητες για Emmy Awards. Για την ερμηνεία της ως Wanda Maximoff, η Lizzie  ήταν υποψήφια για βραβείο Emmy, Golden Globe  και People Choice Awards.  Η Ελίζαμπεθ είναι η νεότερη αδελφή των δίδυμων ηθοποιών και σχεδιαστών μόδας Άσλι Όλσεν και Μέρι-Κέιτ Όλσεν.

Παιδικά χρόνια 
Η Ελίζαμπεθ Όλσεν γεννήθηκε στις 16 Φεβρουαρίου του 1989, στο Σέρμαν Όουκς της Καλιφόρνια των Η.Π.Α.. Έχει Νορβηγική καταγωγή από την πλευρά του πατέρα της και Αγγλική καταγωγή από την πλευρά της μητέρας της. Είναι κόρη της Τζαρνέτ "Τζάρνι" Όλσεν με τον κατασκευαστή ακινήτων και τραπεζίτη ενυπόθηκων δανείων, Ντέϊβιντ Όλσεν. Έχει δύο μεγαλύτερες δίδυμες αδελφές, την Μέρι-Κέιτ Όλσεν και την Άσλεϊ Όλσεν που είναι ηθοποιοί και σχεδιάστριες μόδας. Έχει έναν μεγαλύτερο αδελφό, τον Τρεντ Όλσεν και επίσης έχει δύο μικρότερους ετεροθαλείς αδελφούς. Το 1996, οι γονείς της Ελίζαμπεθ, χώρισαν.

Ως παιδί, η Ελίζαμπεθ Όλσεν έλαβε μαθήματα μπαλέτου και τραγουδιού. Άρχισε να ασχολείται με την υποκριτική από νεαρή ηλικία, με εμφανίσεις στις ταινίες των αδελφών της. Πριν από την ηλικία των έντεκα ετών, η Ελίζαμπεθ είχε συμμετάσχει στις ταινίες «How the West Was Fun» και «The Adventures of Mary-Kate & Ashley», με πρωταγωνίστριες της δύο αδελφές της.

Φοίτησε στο σχολείο του Κάμπελ Χωλ του Χόλιγουντ της Καλιφόρνια, από το νηπιαγωγείο μέχρι το λύκειο. Μετά την αποφοίτησή της από το λύκειο, παρακολούθησε μαθήματα στο Σχολή Τεχνών Ρις του Πανεπιστημίου της Νέας Υόρκης. Το 2009, η Ελίζαμπεθ πέρασε ένα εξάμηνο για σπουδές στη «Σχολή Καλλιτεχνικού Θεάτρου της Μόσχας» στη Μόσχα της Ρωσίας, μέσω του προγράμματος MATS. Τον Μάρτιο του 2013 αποφοίτησε από την Σχολή Καλών Τεχνών, του Πανεπιστημίου της Νέας Υόρκης.

Παραπομπές

Εξωτερικοί σύνδεσμοι 

Αμερικανίδες ηθοποιοί κινηματογράφου
Ινστιτούτο Επεξεργασίας του Λόγου



Γενικά στοιχεία 

Το Ινστιτούτο Επεξεργασίας του Λόγου (ΙΕΛ) είναι ένα ελληνικό μη κερδοσκοπικό ινστιτούτο, που αποτελεί μέρος του Ερευνητικού Κέντρου Καινοτομίας στις Τεχνολογίες της Πληροφορίας, των Επικοινωνιών και της Γνώσης «Αθηνά». Το ινστιτούτο ιδρύθηκε το 1991 με έδρα την Αθήνα ως ανεξάρτητο Ινστιτούτο  και λειτουργεί υπό την αιγίδα της Γενικής Γραμματείας Έρευνας και Καινοτομίας του Υπουργείου Ανάπτυξης και Επενδύσεων.   Παράρτημα του ινστιτούτου λειτουργεί στα Κιμμέρια της Ξάνθης.

Αποστολή και στόχοι 
Βασικός στόχος του ΙΕΛ είναι να συμβάλει στην ανάπτυξη του τομέα της γλωσσικής τεχνολογίας στην Ελλάδα  μέσα από τη συνεργασία επιστημόνων υψηλής εξειδίκευσης που ασχολούνται με μια ευρεία γκάμα γνωστικών αντικειμένων όπως είναι η υπολογιστική γλωσσολογία, η πληροφορική, η μηχανική μάθηση, η επεξεργασία σημάτων, η ψυχογλωσσολογία, η γνωσιακή επιστήμη και η στατιστική.

Έρευνα 
Στο παραπάνω πλαίσιο, το ΙΕΛ δραστηριοποιείται στην έρευνα πάνω στους παρακάτω κύριους ερευνητικούς άξονες: 

 Επεξεργασία φυσικής γλώσσας
 Τεχνολογία φωνής και μουσικής
 Τεχνολογικά υποβοηθούμενη γλωσσική εκμάθηση
 Επεξεργασία πολύγλωσσου περιεχομένου
 Επεξεργασία ενσώματης γλώσσας
 Τεχνολογίες νοηματικής γλώσσας
 Επεξεργασία πολυμέσων
 Γλωσσική ανάπτυξη και αξιολόγηση
 Ψηφιακές πολιτιστικές συλλογές

Το ΙΕΛ είναι οργανισμός πιστοποιημένος κατά ISO 9001:2000 στη διαχείριση έργων, στην ανάπτυξη λογισμικού και στην ανάπτυξη εκπαιδευτικών εφαρμογών.

Δείτε επίσης 
 Κατάλογος ερευνητικών κέντρων στην Ελλάδα

Παραπομπές

Εξωτερικοί σύνδεσμοι 
 Επίσημη Ιστοσελίδα

Ερευνητικά κέντρα στην Ελλάδα
Ευξεινούπολη Θεσσαλονίκης

Η Ευξεινούπολη είναι συνοικισμός της Ευκαρπίας και του Ευόσμου και ανήκει στον Δήμο Παύλου Μελά. Αποτελεί άμεση συνέχεια της Νικόπολης. Ο πληθυσμός της Ευξεινούπολης είναι περίπου 2.500 άτομα, όλοι ομογενείς παλιννοστούντες από τις χώρες της Ε.Σ.Σ.Δ., οι οποίοι έφυγαν σχεδόν μαζικά από εκεί γύρω στο 1990.

Τοποθεσία 

Συνορεύει βόρεια με το Ωραιόκαστρο, δυτικά με τον Εύοσμο και νότια με την Νικόπολη Σταυρούπολης/Πολίχνης και τους Ανθόκηπους Ευκαρπίας

Ιστορία 
Η περιοχή αποτελούσε τμήμα της αγροτικής περιοχής Μαυρωχώματα. Γύρω στο 1965 η περιοχή χαρακτηρίστηκε ως βιομηχανική ζώνη χαμηλής όχλησης και ξεκίνησαν να δραστηριοποιούνται βιομηχανίες, μεταξύ των οποίων η βιομηχανία αλλαντικών ΠΑΣΣΙΑΣ και βιομηχανία φυτοφαρμάκων ΔΙΑΝΑ, βιοτεχνίες και καπνομάγαζα. Σήμερα η βιομηχανική δραστηριότητα είναι ελάχιστη. 

Στις αρχές της δεκαετίας του '90 ξεκίνησαν να δομούνται οι πρώτες αυθαίρετες κατοικίες.

Στην περιοχή επίσης, εδρεύουν δύο εκκλησιαστικοί ναοί. Ο ιερός ναός Αγίου Σεραφείμ του Σαρώφ και ο ιερός ναός Παναγιάς Γιατρίσσας ΓΟΧ.

Σήμερα 
Η Ευξεινούπολη είναι μια από τις πιο υποβαθμισμένες περιοχές στη Θεσσαλονίκη. Στην περιοχή δεν υπάρχει δίκτυο όμβριων υδάτων και ύδρευσης της ΕΥΑΘ. Η Ευξεινούπολη υδροδοτείται από ιδιωτική εταιρεία που αντλεί νερό από γεώτρηση νότια της Νικόπολης.

Συγκοινωνίες 
Ο ΟΑΣΘ και τα Κ.Τ.Ε.Λ. Θεσσαλονικής εξυπηρετούν την περιοχή με τις γραμμές:

 34 (μετάβαση)
 43 (μετάβαση και επιστροφή)
 27 (μετάβαση)
55Ρ (μετάβαση και επιστροφή)

Οι μαθητές (νηπιαγωγείο και δημοτικό) μεταφέρονται, με μισθωμένα λεωφορεία της Περιφέρειας Θεσσαλονίκης στην Ευκαρπία και τη Σταυρούπολη.

Παραπομπές

Συνοικίες και περιοχές Θεσσαλονίκης
Σον Άστιν

Ο Σον Πάτρικ Άστιν (αγγλικά: Sean Patrick Astin, 25 Φεβρουαρίου 1971) είναι Αμερικανός ηθοποιός, σκηνοθέτης, ηθοποιός φωνής και παραγωγός. Περισσότερο γνωστός είναι για τον ρόλο του στην τριλογία Ο Άρχοντας των Δαχτυλιδιών (2001-03), όπου υποδύεται τον Samwise Gamgee. Άλλοι γνωστοί του ρόλοι ήταν στις ταινίες Γκούνις: Το Κυνήγι της Μεγάλης Περιπέτειας (1985) και Rudy (1994). Ωστόσο, έχει συμμετάσχει και σε τηλεοπτικές σειρές όπως στο 24 (2001-14), και στο Teenage Mutant Ninja Turtles, ερμηνεύοντας τον Ραφαέλο, αλλά και τον Oso, στη σειρά Special Agent Oso. Ο Άστιν, επίσης, βοήθησε και τον φίλο του Νταν Άντλερ, ως μάνατζερ καμπάνιας, για τις Εκλογές της Καλιφόρνια, το 2011.

Παραπομπές

Εξωτερικοί σύνδεσμοι 

 
 

Αμερικανοί σκηνοθέτες
Αμερικανοί παραγωγοί ταινιών
Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Αμερικανοί άνδρες ηθοποιοί φωνής
Βίλλια Σαντίνο

Η Βίλλια Σαντίνο (ισπανικά: Villa Sandino) είναι ένας από τους δέκα δήμους του Διαμερίσματος Τσοντάλες της Νικαράγουας. Πρωτεύουσα είναι η Βίλλιανο Σαντίνο.

Η πόλη

Πηγές
 Αγγλική Βικιπαίδεια

Βιλια Σαντινο
Βιλια Σαντινο
Ελ Κοράλ

Το Ελ Κοράλ (ισπανικά: El Coral Το Κοράλλι) είναι ένας από τους δέκα δήμους του Διαμερίσματος Τσοντάλες της Νικαράγουας. Πρωτεύουσα είναι το Ελ Κοράλ.

Η πόλη

Πηγές
 Αγγλική Βικιπαίδεια

Ε
Ε
Κομαλάπα

Η Κομαλάπα (ισπανικά: Comalapa) είναι ένας από τους δέκα δήμους του Διαμερίσματος Τσοντάλες της Νικαράγουας. Πρωτεύουσα είναι η Κομαλάπα.

Η πόλη

Πηγές
 Αγγλική Βικιπαίδεια

Κ
Κ
Λα Λιμπερτάδ (Νικαράγουα)

Η Λα Λιμπερτάδ (ισπανικά: La Libertad Η Ελευθερία) είναι ένας από τους δέκα δήμους του Διαμερίσματος Τσοντάλες της Νικαράγουας. Πρωτεύουσα είναι η Λα Λιμπερτάδ.

Η πόλη

Πηγές
 Αγγλική Βικιπαίδεια

Λ
Λ
Σαν Πέδρο δε Λόβαγο

Το Σαν Πέδρο δε Λόβαγο (ισπανικά: San Pedro de Lóvago) είναι ένας από τους δέκα δήμους του Διαμερίσματος Τσοντάλες της Νικαράγουας. Πρωτεύουσα είναι το Σαν Πέδρο δε Λόβαγο.

Η πόλη

Πηγές
 Αγγλική Βικιπαίδεια

Σ
Σ
Πρωθυπουργός της Εσθονίας

Ο Πρωθυπουργός της Εσθονίας (εσθονικά: Eesti Vabariigi peaminister) είναι ο επικεφαλής της κυβέρνησης της Δημοκρατίας της Εσθονίας. Ο πρωθυπουργός διορίζεται από τον Πρόεδρο, μετά από κατάλληλες διαβουλεύσεις με τις κοινοβουλευτικές ομάδες, και λαμβάνει ψήφο εμπιστοσύνης από το Κοινοβούλιο. Σε περίπτωση διαφωνίας, το Κοινοβούλιο μπορεί να απορρίψει την πρόταση διορισμού από τον Πρόεδρο και να επιλέξει άλλο υποψήφιο. Ο πρωθυπουργός είναι συνήθως ο ηγέτης του μεγαλύτερου κόμματος της κυβερνητική πλειοψηφίας.

Ο πρωθυπουργός χρησιμεύει ως ο επικεφαλής της κυβέρνησης. Δεν διευθύνει κάποιο συγκεκριμένο υπουργείο, αλλά είναι, σύμφωνα με το σύνταγμα, ο επόπτης των εργασιών της κυβέρνησης. Η σημασία του ρόλου του πρωθυπουργού και οι σχέσεις του με άλλους υπουργούς εξαρτώνται συχνά από τη θέση του κόμματός του, σε πιθανή κυβέρνηση συνασπισμού, και από το ποσό της επιρροής που ο πρωθυπουργός κατέχει μέσα στο κόμμα του. Εάν ο πρωθυπουργός έχει μια ισχυρή θέση μέσα στο κόμμα του και αν η κυβέρνηση αποτελείται από αντιπροσώπους μόνο εκείνου του κόμματος, τότε μπορεί να απολαύσει ιδιαίτερη θέση εντός της κυβέρνησης. Σε όλες τα κρίσιμα εθνικά ερωτήματα, εντούτοις, η τελική απόφαση λαμβάνεται από το κοινοβούλιο ως τη νομοθετική δύναμη της Εσθονίας.

Ιστορικά στοιχεία
Η Εσθονία κυβερνήθηκε από έναν πρωθυπουργό, κατά τη διάρκεια των πρώτων δύο ετών της ανεξαρτησίας της (1918-1920), μετά από την κατάρρευση της Ρωσικής Αυτοκρατορίας.

Υπό το εσθονικό σύνταγμα του 1920, ο επικεφαλής της κυβέρνησης και αρχηγός του κράτους αποκαλούνταν «Πρεσβύτερος του Κράτους» (riigivanem). Με αυτό το σύστημα διακυβέρνησης η Εσθονία ελεγχόταν από ένα ριζικά κοινοβουλευτικό καθεστώς, καθώς ο Πρεσβύτερος μπορούσε να απομακρυνθεί από τη θέση του με απόφαση της απλής πλειοψηφίας του Κοινοβουλίου. Επιπλέον, ο Πρεσβύτερος δεν ήταν ο αρχηγός των ενόπλων δυνάμεων, ούτε μπορούσε να επικυρώσει νόμους ή να διαλύσει το Κοινοβούλιο. Η διάλυση του Κοινοβουλίου ήταν μόνο δυνατή μέσω ενός δημοψηφίσματος.

Με το νέο σύνταγμα που επικυρώθηκε με το δημοψήφισμα του 1933, ανασυστάθηκε η θέση του πρωθυπουργού ως επικεφαλής της κυβέρνησης, το 1934, ενώ η χώρα απέκτησε ένα καθεστώς που έμοιαζε περισσότερο με προεδρική δημοκρατία. Κάτω από αυτό το σύνταγμα, ο Πρόεδρος μπορούσε να διορίζει και να απομακρύνει τον πρωθυπουργό και το υπουργικό συμβούλιο, να βάζει βέτο σε νόμους, να εκδίδει διατάγματα και να διαλύει το Κοινοβούλιο. Ο Κονσταντίν Πατς, που κατείχε τη θέση του Πρεσβύτερου, διόρισε τον εαυτό του στη θέση του πρωθυπουργού και με αυτή τη θέση κατέστη ικανός να αναστείλει τις εκλογές για την ανάδειξη του Πρεσβύτερου και για την ανάδειξη των αντιπροσώπων στο εσθονικό κοινοβούλιο. Ο ίδιος παρέμεινε πρωθυπουργός, με τον τίτλο του Πρόεδρου-Αντιβασιλέα (Riigihoidja), ως το 1938, όταν πραγματοποιήθηκαν οι εκλογές με ένα νέο σύνταγμα και εκλέχτηκε Πρόεδρος της Δημοκρατίας.

1918–1920

1934–1937

1938–1944

1990–σήμερα

Παραπομπές

Σημειώσεις

Πρωθυπουργοί της Εσθονίας
Σαν Φρανσίσκο δε Κουάπα

Το Σαν Φρανσίσκο δε Κουάπα (ισπανικά: San Francisco de Cuapa) είναι ένας από τους δέκα δήμους του Διαμερίσματος Τσοντάλες της Νικαράγουας. Πρωτεύουσα είναι το Σαν Φρανσίσκο δε Κουάπα.

Η πόλη

Μέχρι τις 30.7.1997 η πόλη ανήκε στον δήμο Χουιγάλπα.

Ο Βράχος της Κουάπα
Ο Βράχος της Κουάπα (Piedra de Cuapa) ή Μονόλιθος της Κουάπα (Monolito de Cuapa) είναι ένα ορόσημο στο οποίο, σύμφωνα με έναν μύθο, κατοικούσαν duendes (μυθικά πλάσματα που απαντούν σε ισπανικούς και λατινικούς μύθους). Ένα από αυτά ερωτεύτηκε μία γυναίκα ονόματι Φλορ (Flor) και έκλεψε το γαϊδούρι της οικογένειάς της, το οποίο και τοποθετήθηκε στην κορυφή του βράχου. Τελικώς, τα duendes ηττήθηκαν με την βοήθεια δυνατής μουσικής.

Πηγές
 Αγγλική Βικιπαίδεια

Σ
Σ
Σάντο Ντομίνγκο (Νικαράγουα)

Το Σάντο Ντομίνγκο (ισπανικά: Santo Domingo) είναι ένας από τους δέκα δήμους του Διαμερίσματος Τσοντάλες της Νικαράγουας. Πρωτεύουσα είναι το Σάντο Ντομίνγκο.

Η πόλη

Πηγές
 Αγγλική Βικιπαίδεια

Σ
Σ
Σάντο Τομάς (Νικαράγουα)

Το Σάντο Τομάς (ισπανικά: Santo Tomás) είναι ένας από τους δέκα δήμους του Διαμερίσματος Τσοντάλες της Νικαράγουας. Πρωτεύουσα είναι το Σάντο Τομάς.

Σαντο Τομας
Σαντο Τομας
Βιλλιανουέβα

Η Βιλλιανουέβα (ισπανικά: Villanueva) είναι ένας από τους δεκατρείς δήμους του Διαμερίσματος Τσιναντέγα της Νικαράγουας. Πρωτεύουσα είναι η Βιλλιανουέβα.

Η πόλη

Πηγές
 Αγγλική Βικιπαίδεια

Σ
Σ
Μάρτι Κουουζέλα

Ο Μάρτι Κουουζέλα (γεννημένος στις 9 Οκτωβρίου 1945 στο Ροβανιέμι) είναι Φινλανδός προπονητής ποδοσφαίρου και πρώην μέσος.

Ο Κουουζέλα είχε σχετικά επιτυχημένη καριέρα ως παίκτης στη Φινλανδία. Ως προπονητής, κατέκτησε το Πρωτάθλημα Φινλανδίας το 1981 και το 1990 με την ΧΓΚ Ελσίνκι. Διετέλεσε ομοσπονδιακός τεχνικός της Εθνικής Φινλανδίας από το 1982 έως το 1987, οδηγώντας την ομάδα σχεδόν ως την πρόκριση στην τελική φάση του Παγκοσμίου Κυπέλλου του 1986.

Ο Κουουζέλα εργάστηκε επίσης ως προπονητής στο Βέλγιο, την Ελλάδα, την Κύπρο, τη Δανία και την Ουγγαρία. Οδήγησε τη Χόνβεντ Βουδαπέστης στην κατάκτηση του ουγγρικού πρωταθλήματος το 1993. 

Επί ελληνικού εδάφους εργάστηκε για πρώτη φορά για την Προοδευτική τη σεζόν 1994-95 στη Β' Εθνική και το 1998 (καλοκαίρι μέχρι Οκτώβρη του 1998 που λύθηκε κοινή συναινέσει η συνεργασία του) στην Α' Εθνική. Στην Ελλάδα επέστρεψε ξανά τον Φεβρουάριο του 2001 και ανέλαβε την τεχνική ηγεσία του Πανιωνίου, για το υπόλοιπο της σεζόν 2000-01, παραμένωντας μέχρι και τον Αύγουστο του ίδιου έτους. Επίσης, στην Ελλάδα ήρθε ξανά το καλοκαίρι 2005 και ανέλαβε προπονητής του Άρη Θεσσαλονίκης, όπου εργάστηκε μέχρι τον Οκτώβρη του ίδιου έτος, όποτε και λύθηκε η συνεργασία του. 

Στις 15 Ιανουαρίου 2008, η ΤΠΣ γνωστοποίησε την ανάληψη της τεχνικής της ηγεσίας από τον Κουουζέλα. Ανέλαβε την τεχνική ηγεσία της ΤΠΣ, καθώς ο προηγούμενος προπονητής, Μίξου Πάατελαϊνεν εγκατέλειψε τον σύλλογο, προκειμένου να αναλάβει χρέη προπονητή της Χιμπέρνιαν ΦΚ στη Σκωτία. Ο Κουουζέλα απολύθηκε τον Σεπτέμβριο του 2008, λίγες μόνο εβδομάδες πριν από το τέλος της σεζόν. Ο Κουουζέλα εργάζεται επίσης και ως ειδικός σχολιαστής για λογαριασμό του Yle.

Παραπομπές

Εξωτερικοί Σύνδεσμοι 
Προφίλ
Καριέρα

Φινλανδοί ποδοσφαιριστές
Ποδοσφαιριστές Εθνικής Φινλανδίας
Φινλανδοί προπονητές ποδοσφαίρου
Ποδοσφαιριστές ΦΚ Χάκα
Ποδοσφαιριστές ΧΓΚ Ελσίνκι
Προπονητές ποδοσφαίρου Χόνβεντ Βουδαπέστης
Προπονητές ποδοσφαίρου Απόλλων Λεμεσού
Προπονητές ποδοσφαίρου Άρη Θεσσαλονίκης
Προπονητές ποδοσφαίρου Εθνικής Φινλανδίας
Προπονητές ποδοσφαίρου ΧΓΚ Ελσίνκι‎
Προπονητές ποδοσφαίρου Πανιωνίου
Προπονητές ποδοσφαίρου Τούρουν Παλοσέουρα
Προπονητές ποδοσφαίρου Προοδευτικής
Προπονητές ποδοσφαίρου ΦινΠα
Περικλής Καλλιδόπουλος

Ο Περικλής Παναγ. Καλλιδόπουλος (Ριζά Χαλκιδικής, 1872  - Αθήνα, 23 Απριλίου 1950) ήταν Έλληνας στρατιωτικός και πολιτικός. Τιμήθηκε με τον τίτλο του Δίκαιου των Εθνών για την αντιστασιακή του δράση επί Κατοχής.

Βιογραφία

Στρατιωτική σταδιοδρομία 
Αποφοίτησε από τη Στρατιωτική Σχολή Ευελπίδων και έγινε ανθυπολοχαγός το 1896. Έναν χρόνο μετά πήρε μέρος στον πόλεμο του 1897. Στον πόλεμο του 1913 πολέμησε εναντίον των Βουλγάρων και τραυματίστηκε στη Μάχη του Κιλκίς. Το 1919 έγινε αρχικά φρούραρχος και έπειτα στρατιωτικός διοικητής της Σμύρνης και παντρεύτηκε την Αικατερίνη Φωτιάδου (1899-1986). 

Ανέλαβε τη διοίκηση της 12ης Μεραρχίας του ελληνικού στρατού κατά την εκστρατεία στη Μικρά Ασία το 1921. Στη συνέχεια πήρε μέρος στις επιχειρήσεις στο Αφιόν Καραχισάρ και στον Σαγγάριο, μέχρι την υποχώρηση του ελληνικού στρατού. Αποστρατεύτηκε το 1923.

Πολιτική και αντιστασιακή δράση 
Στην κυβέρνηση του Ελ. Βενιζέλου υπηρέτησε ως υπουργός Γενικός Διοικητής Θεσσαλονίκης από τον Ιούλιο του 1928 ως τον Ιούνιο του 1929.

Κατά την Κατοχή συμμετείχε στην Εθνική Αντίσταση με την σύζυγό του και τον γιο τους Αλέξανδρο (μετέπειτα βουλευτή της ΕΔΑ). Διέθεταν ασύρματο στην οικία τους και ήταν οι σύνδεσμοι μεταξύ πόλεως και ανταρτών, στους οποίους προωθούσαν τους Ισραηλίτες και άλλους που καταδιώκονταν από τα ναζιστικά στρατεύματα κατοχής. Ο ίδιος συνελήφθη από τους Γερμανούς.

Τιμήθηκε με το ανώτατο μετάλλιο του τίτλου του Δίκαιου των Εθνών  (the title of the Righteous among the Nations, Yad Washem, Jerusalem) της κυβέρνησης του Ισραήλ, για την διάσωση Εβραίων της Θεσσαλονίκης κατά τη διάρκεια της Ναζιστικής Κατοχής.

Ήταν ιδρυτής και πρόεδρος του Ελληνογαλλικού Συνδέσμου. Ιδρυτικό μέλος του πρώτου Αεραθλητικού Σωματείου στην Ελλάδα το 1930, με την επωνυμία "Ένωση Φίλων Αέρος" που μετονομάστηκε σε Αερολέσχη Θεσσαλονίκης.

Εξελέγη βουλευτής Θεσσαλονίκης το 1924, Χαλκιδικής το 1928 με το Κόμμα Φιλελευθέρων και Θεσσαλονίκης το 1950 με τη Δημοκρατική Παράταξη (κατέλαβε την έδρα, επειδή ο Ιωάννης Σοφιανόπουλος παραιτήθηκε από την έδρα).

Το 1926 πολιτεύτηκε με την Ένωση Φιλελευθέρων λαμβάνοντας 1.256 ψήφους.

Θάνατος και κηδεία 
Πέθανε στην Αθήνα ενώ ήταν εν ενεργεία βουλευτής και κηδεύτηκε με τιμές (προεξάρχοντος του Μητροπολίτη Θεσσαλονίκης Γενναδίου) στο ναό της Αγίας Σοφίας, στη Θεσσαλονίκη.

Βιβλιογραφία 
Λιάνα Αλεξανδρή, ΣΤΡΑΤΗΓΟΣ ΠΕΡΙΚΛΗΣ ΚΑΛΛΙΔΟΠΟΥΛΟΣ Μία οικογένεια, μια ιστορία, Θεσσαλονίκη : [Παναγ. & Αλεξ. Καλλιδόπουλος], 1990.

Παραπομπές 

Έλληνες αξιωματικοί του Στρατού Ξηράς
Βουλευτές Θεσσαλονίκης
Βουλευτές Χαλκιδικής
Βουλευτές εκλεγμένοι με τη Δημοκρατική Παράταξη
Βουλευτές εκλεγμένοι με το κόμμα των Φιλελευθέρων
Έλληνες υπουργοί Γενικοί Διοικητές Θεσσαλονίκης
Έλληνες Αντιστασιακοί
Έλληνες βραβευθέντες Δίκαιοι των Εθνών
Μετροπολιτάν 92

Η Λεβαλουά Μετροπολιτάν (γαλλικά: Levallois Metropolitans) είναι επαγγελματική ομάδα καλαθοσφαίρισης με έδρα το Παρίσι της Γαλλίας. Ιδρύθηκε το 2007, έπειτα από τη συγχώνευση της «Παρί Μπασκέτ Ρασίνγκ» από την πόλη του Παρισιού με τη «Λεβαλουά Σπορτίνγκ Κλαμπ Μπασκέτ» από το Λεβαλουά-Περρέ του Ω-ντε-Σεν. Ο σύλλογος παρέμεινε στο Λεβαλουά-Περρέ και αγωνίζεται στις έδρες των ομάδων από τις οποίες προήλθε.

Η «Παρί Λεβαλουά» ξεκίνησε την πορεία της από το κορυφαίο πρωτάθλημα της Προ Α, όμως την περίοδο 2007–08 υποβιβάστηκε στο αμέσως επόμενο πρωτάθλημα της Προ Β, καθώς τερμάτησε στη 15η και προ τελευταία θέση της βαθμολογίας. Με την πρώτη ευκαιρία, την αμέσως επόμενη περίοδο 2008–09 η ομάδα προβιβάστηκε και πάλι στο πρωτάθλημα της Προ Α. Στις 5 Ιουλίου 2017 μετονομάστηκε σε «Λεβαλουά Μετροπολιτάν».

Επιτυχίες

Εγχώριες διοργανώσεις 
 Κύπελλο Γαλλίας
 Κυπελλούχος (1): 2013
 Ματς ντε Τσαμπιόνς
 Νικήτρια (1): 2013

Λογότυπα 
Ακολουθούν τα λογότυπα του συλλόγου με χρονολογική σειρά:

Παραπομπές

Εξωτερικοί σύνδεσμοι 
 

Γαλλικοί σύλλογοι καλαθοσφαίρισης
Ιδρύσεις ομάδων καλαθοσφαίρισης το 2007